Die Pos | Letters | Moenie agter skuilnaam wegkruip
Moenie agter skuilnaam wegkruip
15 December 2017 l Ons lesers skryf... l Views: 93 l 4 months ago
William Wentzel, Bela-Bela, skryf:
Ek wil net graag reageer op die gereelde briewe wat in Die Pos verskyn.
Ons is ná 20 jaar plus weer terug op die dorp (ons het die dorp verlaat as Warmbad en is nou terug op Bela-Bela).
Ek volg weekliks die briewe en kommentaar wat in Die Pos-koerant gelewer word. Iets wat my dwars in die krop steek is hierdie briewe wat mense skryf wat so baie te sê het, maar dan is die plasing anoniem. Ek het ongelukkig nie baie tyd om op al die korrektheid en mooi woorde te konsentreer nie.
Net 'n voorstel aan Die Pos-koerant: As 'n skrywer enige anonieme kommentaar wil plaas, ignoreer dit asseblief. Dit is lafhartig om 'n persoon of persone so af te kraak en dan agter anoniemiteit te skuil. Soos die Engelse sê: "man up".